gentaiscool/nusaparagraph_topic huggingface dataset:
Wattungku mange ammalli bola tenis surang buru’nengki ri gakdea, anne pabalukna cina. Njari ku kutaknangmi kua koh, niak nibalukang bola tenis. Akkutaknang tongi koh, kua erokki paruntukang kare-karengji atau la nipakei olahraga tenis. Kukanai olahraga koh. Moterekpa nampa kupikkiriki cocokmi anjo kuballia atau mustina intu sekrea kuballi, langsungi kuboya jawabanna ri internetka. Sitojengna maraeng tojeki, kammai sapatunna, anne bolana tenniska jai todo’ jenisna. Anjo punna erok jaki karena bawang, intu lammoroka nasareangki, ka biasa jai anak-anak akboya bola erok na panjari bola beklan. Njari punna nikuai erokki latihang tenis, anjomi paling bajika nasareangk sollanna bajiki lanta’na siagang niak pengaruhna battu ri antekamma bateta pake anjo sapatua.

Topic: sports
Nai tena issengi Fir'aun anjo karaeng tallasak ri masa na Nabi Musa AS. Sanggeng na kamma-kamma anne utuh inji jenazah na, ka na panjari peringatangi Karaeng Allah Taala ri umat-umat erok battui punna niak riolo tallasak tau kafir na borro na akui kaleng na anjari Tuhan. Tena na erok na sembah Tuhan maraenga, ka saking borro na na akui mi kaleng na Tuhan ka niak mi apa-apa ya ngaseng na punyai selama na tallasak belasang taung lalu a. Anjo mi kuasa na Karaeng Allah taala, na paccini ki bukti nyata na tau mungkar na kafir ki ri Kuasa na Allah SWT. Anjo mi tea ki sikali kali panjari Tuhan maraeanga ri sembah kecuali Allah SWT.

Topic: religion
Nakke ku ngai ji antu ri hal hal ni lakukanga npc ri game anne, niak antu na kerjai anak anak ka, niak tong ak lukka sepeda, niak tong sibakji, niak tong accarita, niak todong sementara ni lallungi perfect, niak tong antu ak lemparak balon jeknek, niak tong sambila sambila petasan. Ri game anne niak karnaval na sannak sajik na niak jai todong game antu punna katte menang ki gappa ki tiket, niak gokart, siagang niak rollercoaster siagang niak roda putarak, niak tentakel cumi (tena ku issengi apa areng na anjo karena karena yaa) siagang maraenga poeng. Inti na anne game ka antu mi salah sekre na game rockstar paling bajika selainna gta siagang rdr. 

Topic: technology
Olahraga golo’ tena kulle nibeta memang, jai dudu tau erok ciccinik golo’ punna niak pertandingang ri kamponga. Apalagi punna la narapikmi tanggalak sampulo tuju agustus pasti jaimi intu pertandingang golo’ ni gallarak.  Iya ngaseng kapang tau kamponga mange ciccinik golo’ nasare dukungang mange ri bijangna, purinanna atau agangna niaka akkarena. Akgorami intu taua punna cicciniki nasabak dumbaki, eroki ammeta anjo nadukunga. Bajik mentongi pole punna mange ciccinik taua pertandingang, jai sibuntuluk tau maraenga. Njari baine atau buru’ne tala niakapi bayuangna bajiki punna aklampai nasabak kullei kapang sibuntuluk jodohna ri anjo pertandinganga. Kulle tongki sicinik agang sallota, nampa accarita surang manna mamo sallo maki tala sicinik. Pokokna nyamang mentongi punna mangeki ciccinik, kamma tala niak masalah ri linoa ka sanging tau rannu battu.

Topic: sports
Pesat na perkembangan na teknologi siagang ajo pasarak na keuangan na lekba mi jai na ciptakangi jai instrumen siagang teknologi investasi. Salah sekre na antu mi kegiatan boya doe tunai siagang otomasi na parek ki anjo transaksi jual beli valuta asin (valas) antu ammake robot (robot perdagangan valuta asing). Otomatisasi anne ni pakarammula siagangni boya na peluang trading (open trade), peluang na ammalli (open buy), siagang peluang akbalu (open cell).  Katte tena ja sanging harusuk ni amati kaleng kaleng ta ja, mingka katte ni andalkan ji robot trading forex kah anjo kulle na deteksi punna niak peluang ta siagang ni kerok ki aa.

Topic: technology
Acara adat ri indonesia sanna jai na ta'gantung daerah na masing-masing. Sikamma ri pulau jawa punna niak tau attianang ri acarakangi pengajian na ajjene ri je'ne kembanga le'ba ri sareang je'ne ri 7 mata je'ne suci a. Sikamma erok ki bunting ri parekang ki acara siramang areng na ri jawa. Punna tau attianang ri parekang tommi acara je'ne kembang ri umuru' appa bulang battang na tau attiananga. Ri Sulawesi selatan erok ji sikamma prosesi na, tapi beda na areng na anjo teai siramang tapi Passili istilah na. Anjari tau erok buntinga ri je'ne ki tongi ri je'ne le'ba ka ri doakang nampa ri je'ne ki siagang keluarga na ngaseng. Punna tau attianang na teai ri umuru appa bulang, ri umuru 7 bulang pi nampa ri passili tau attiananga

Topic: culture & heritage
Allo-allona anne Rini nasungke aplikasi Shopee ri HP na, tena marina cinik-cinik dende. Njari tena sallo nikanassuimi anne surang ammakna, nipisangkai akbalanja tojek ka lakbiringi allo-allo niak kurir battu erang paket. Napauangmi ammakna kua anjo ngaseng paket naballia, la nabalukkangji pole ri Facebook na. Anu guppai toko lammorok dudu ri Shopee njari jai naballi apa-apa, lekbakna anjo nabalukkangmi ri sosial mediana. Jai tau ammalli nasabak punna ri Shopee ammalli tassekre-sekre, jai doekna assuluk mange ri ongkirka. Rini iyya langsung jai na balli njari sikaliji nataba ongkir.  Na issengna kua balu’-balu’ online ngi anakna, langsungji napau kua erok tonga pale nak deh akbalu’-balu’, sollanna niak tong ku guppa bulang-bulang kamase.

Topic: business
Punna food blogger iyya loemi kammayya anne niguppa. Kullei nikua anne jama-jamang sanna’ ga’gana, angnganreji tarrusuk nagaukang. Punna niak kanreang beru, nacobami anjo kanreanga nampa nasareang pendapatna tentang anjo kanreanga. Battu ri bentukna antekamma, warna, sanggenna kasiakna, passei kah, teknei, kacci, pokokna parallu tongi loe naisseng kanre-kanreang. Punna lekbakmi nasare pendapatna, na tulisikmi ri blog na. Teaki salai, kinne ri jamang sanging digitalka, loe restorang ammake jasana food blogger. Ka battu ri iya ngaseng napaua, tau kullei cinna sanggena erok naballi todo’ anjo kanreang nakanrea food bloger, bahkang niak pole restorang loe pantamakanna nasabak bajiki jamangna food bloggerna. Kulle tonji pole food bloggerka nasareang resep kanreang beru lekbaka nacoba, kullei napau kua ga’gai atau tena kasiakna. Pila’ pore poeng punna niak food blogger assare pendapatna tentang kanre-kanreang battua ri negara maraeng, hebak mantongi.

Topic: food & beverages
Idul Fitri anjo ri pare’ ki siagang Nabi Muhammad SAW. Na kana tradisia a’tantu, anne festival ri mulai ri kota Madinah le’ba na Nabi Muhammad hijrah battu ri kota Makkah. Anas, se’re tau agang na Nabi terkenal ki ri Agama Islam, na kana, anjo wattua Nabi Muhammad battui ri Kota Madinah, na gappa tau-taua na rayakan ki rua allo ri allo tantua kamae anjo tau-taua na hibur ki kalenna siagang kasannangang. Le’ba na mi anjo Nabi Muhammad na kana ri Allah SWT le’ba mi na tantukan rua allo perayaan anjo Idul Fitri na Idul Adha. Idul Fitri ri rayakan ri tanggala 1 Syawal le’ba na umat Islam ka na gaukang Puasa ri bulang Ramadhan 30 allo.

Topic: religion
A'giok ki ri a'raga ya anjo bola gym ka na dukungi dongko' bagian rawa ya. Inne mi anjari salah se're alasan angngapa Chiropractor na ahli terapi fisikka na sareang solusi a'raga siagang bola gym ka. Kasia' na bola gym ka wattu ta a'rafa anjo kulle na tambai seimbang na kale ta. Bola gym kulle na sareang kasia' ri kaleng ta manna sike'de jaki a'gio, salah se're na punna mempo ri rateang na bola gym ka. Mempo ri rateanna bola gym ka na butuhkan otot dongko' ka na battang na kulle na jaga seimbang na bola ya. Punna ri pantama bola gym ka ri a'raga ta baji' ki na bantuk postur kalea. Kasia' na bola gym ka poe ri a'raga ya kulle na salewangngang dongko' ta na tulang ri boko ta.

Topic: sports
Katte anne ero' liburang lammoroki balinna. Katte anne akaramulai rencana perjalanan siratangi antara paralluang siagang ero'na katte. Anne liburanga baji'ki punna ongkoso kappala' anri'ba' na lammoroki, balinna tallasa'ka ri malaysia lammoro'ki siagang wajikki jai kesanna. Akhirna katte ammilei Malaysia nasaba balinna tallasa'ka singkammai ri Jakarta. Katte prinsipna liburang lammoro' tapi nyamang siagang amangi tenana nasessa kale-kalea. Akhirnya katte ammalli tiket, kapala anri'ba lammoro'ka, kamara' hotele' siagang maraenga. Katte ri allo makase're mae ri Kota Melaka nasaba' ampikki siagang bandarayya, nampa mae a'jelajah ri Kota Melaka. Ri melaka katte mae ri Binangaya Melaka, siagang Jambatang Pasar Sungai Melaka, siagang Kompleks Bangunan Eja Melaka. 

Topic: leisures
Mingka memang kulle kapang lalang anjari atlit olahraga, memang kulle katte ni akui masa depan na anjo pemain sepak bola yaa anjo ni cinik suram ki punna ri Indonesia. Punna erok ki sekalian langsung maki mae ri luarak negeri, ri benua eropa kamma anjo, mingka jelasak mi sannak sussa na. Jari jai labbi na pile badminton siagang basket kamma kamma anne. Jujuruk nakke kaleng kaleng ku cenderung malasak ka siagang ka rua anne olahraga ya kah terlalu identik ki siagang stereotipe tau tionghoa. Menurut ku nakke olahraga antu paling bosanga siagang cocok na siagang bapak ku ji, sedangkan punna basket pasti terlalu ni overpraised ki. 

Topic: sports
Injo tau nangaia bulutangkis, nassami naissengi atlet nikuayya Kevin Sanjaya. Anne buru’ne akkarena ganda buru’ne surang Markus Gideon. Umurukna kinne 26 mi, wattunna ji umuruk 18 taung jaimi tau ngai’i. Niak kapang lima taung niak ri ranking nomorok sekre dunia. Annemi atlet paling sallo natampaki ranking sekrea ri ganda buru’ne. Keboki taunna, jai tai lala’na ri rupanna, bodo-bodo tonji singkamma urangna, Gideon, intumi nikioki “minion” ri penggemarna ngaseng. Sanging tau cakdi mingka punna lumpa’mi erok smesh, alele tena kulle napammoterrabg anjo lawanna. Jai atlet maraeng punna nikutaknangi nai atlet paling nungai, nakua ngasengi Kevin Sanjaya, nasabak lincah dudui nampa jago dudu tipu-tipu. Nangai poeng napatoa-toai anjo tau na ewayya njari pakakkalaki.

Topic: sports
Ri era serba digital, ri kammayya anne loe jamang beru munculuk tenyya na lekbak nipikkiri riolonganna. 
Sala sekrena iami antu food stylist. 
Apa anjo food stylist, food stylist iami antu jamang antekamma na akulle gammarak sekrea menu kacinikang assipak pamattik ilorok, tau anjamayya ri bidanb anne biasa ni kana food styling. Food styling tena ja na parallu angisseng appallu, ka anne food styling siagang koki rua jamang assisala. Punna koki ia matu-matunna appallu bawang, fokus untuk appare kanre-kanreang gakga assipak, mingka punna food styling ia fungsina untuk ampaka cantiki kacinikanna anjo kanre-kanreang lani passuluka ri tau appesanga. 
Punna erok anjari food styling, parallu ini isseng ni pahami dunia kuliner, fotografi, tena buta warna, siagang loe pikkiranna untuk lebih inovatif. 


Topic: food & beverages
Olahraga iamiantu hal sannak panting siagang na butuhkan mae ri kalengta. Manna mamo katte niakmi ri umuruk lanjut usia tetap membutuhkan ni kanayya olahraga olah kale. Kabajikanna olahraga mae ri kacenggerang jelas sannak loe siagang kulle ni rasakan mae ri setiap tau. Tena na kulle ni pungkiri kana olahraga anjari sala sekre gaya tallasak wajib na lakukan setiap tau untuk kulle apparek kalengna tetap cenggerek siagang kassak. 
Olahraga iamiantu sekre gerakan olah kale niaka assare kabajikang mae ri kalengta secara mae ri keseluruhan. Olahraga membantu merespon otot-otot siagang bagian kale maraenganna untuk akgiok. Pentingna olahraga mae ri kalengta kulle ni ilustrasikan singkamma masina niaka tena lekbak ni gunakan iareka ni pagiok. Sallo ma sallona, bagian-bagian battu ri masina kulle panrak sabak tena na terlatih untuk terus akgiok/anjama. Kamma anjo poeng kalengta, punna kurang giok, kalengta akan anjari masalah siagang tena na sehat. 


Topic: sports
Taman Impian Jaya Ancol nisa’buki anjari tampak wisata iareka sanna’ loe nabattui taua. Nikuai Taman Impian Jaya Ancol niaka ri Jakarta Wara’ anjari nomorok sekre lalang daptar tampak wisata siagang jappa-jappa paling loea tau battui. Niak 87.849 tau nicatak battui anne tampak wisatayya. Memang anne tampak wisatayya biasami nibattui ri taua apalagi tau ammantangaji ri Jakarta. Nasabak lokasina tenaja na bella nampa niak poeng kulle nicinik tamparanga konjo. Paling loe tau battu punna allo sattu siagang allo aha’ nasabak tena nanjama taua siagang tena na aklampa sikola anak-anaka, njari anjo tau toayya biasa naerang ngasengi anakna mange ri Taman Impian Jaya Ancol. Daripada ri ballakji taua monnongi. 

Topic: leisures
Onde-onde punna arenna ri Indonesia. Jai ri balukang ri pasara’ ka na terkenal ki mentong ri Indonesia. Anjo onde-onde niak ri pasara’ ka niak poe ri balukang pabalu ri pinggiri jappa ya. Onde-onde terkenal ki ri Indonesia na ri luara negeri. Anjo onde-onde ri pare’ battu ri tepung terigu na tepung ketang nampa ri sanggara ki anjo luara na ri sareangi biji wijen. Niak macam-macam isi na anjo Onde-onde a, yang jai tau ngai anjo onde-onde ri pare’ battu tepung ketan na isi lalang na kacang ijo. Arenna ri negera lainna antu Ri daerah Cina utara ri kana matuan. Ri Malaysia onde-onde ri kana kuih bom. Ri daerah laut cina timur arenna Ma yuan, ri hainan ri kana Zhen dai. Ri Hongkong anne onde-onde kulle ri gappa ri ngaseng ga’de kanrejawa ya. Onde-onde terkenal ki ri Indonesia na ri luara negeri.

Topic: culture & heritage
Waktu ri Smp, nakke amminawang ekstrakurikuler pramuka siagang pencak silat siagang amminawang lalang kepengurusan OSIS tamae ri wattua kegiatan anjo tena na berbenturan sekre para sekre maraengang. Biasana kegiatan pramuka siagang pencat silat ni laksanakan ri allo sabtu, sedangkan OSIS ni sesuaikan siagang kebutuhan kegiatan eroka na laksanakan. 
Kamma tong punna ri SMA, nakke mengikuti ekstrakurikuler Pramuka, Sempak Golok/Futsal siagang OSIS. Sedangkan wattunna kuliah nakke amminawang Himpunan Mahasiswa, Sempak golok/Futsal siagang Remaja Islam Masjid ri kampus. 
Apakah nakke mangngang? Memang mangngang, mingka menyenangkan. Kulle bersosialisasi siagang urang-urang seangkatan iareka beda angkatan, assisambe pikkirang siagang paraia, akboya jalan keluar punna niak masalah niaka na hadapi organisasi sanggeng na ammakji meja untuk ni pertahankan pendapat masing-masing. 


Topic: sports
Nakke hobby ka lari punna ku buntuluk mi sede teknik lari antu barua. Sebelum na stamina ku nakke sikedde kurang nampa lari antu ku sakring rasa na kurang nyamang ri nakke mingka ammake ka teknik beru stamina ku ak tambai siagang jari labbi cepat. Jari sebelum na nakke punna lari ka mendarat ka ammake tumit singkamma ri gambaraka sebelah kiri. Performa ku nakke biasa biasa ji. Nakke ku boya mi ku nonton vudeo youtube tekamma cara na lari ammake kaki muko nampa ku putuskangmi ku coba coba. Wattu napertama kali ku coba lain laing ku sakring mingka tena ku issengi ngapa labbi nyamang siagang labbi cepat. Mingka lekba na beberapa lama pakarammula mi ni sakting tena na nyamang siagang pakrisik ri tendong siagang ri rate na bangkeng ku.

Topic: sports
Niak pa’ceramah battu ri Mangkasara anjo Ustadz ato Dai’ arenna Ustadz Nur Maulana. Jai tau ngai ceramah na ka punna a’ceramai bahasa na gampangi ri tarima nampa na sareangi poe bahasa na pare’ tau lang’ngere’ ki makkala kulle ri kana Ustadz Maulana anne pakakkalaki’ tau na. Ustadz Maulana lulusuki’ battu ri Pondok Pesantren An-Nahdlah Ujung Pandang taung 1994. Mareang na anjari Pa’ceramah ia poe anjari guru Agama Islam ri sikola dasar Islam Athirah na ri Pondok Pesantren An-Nahdah. Ustadz Maulana appa ana’na ka bainena matemi tallu taung lalua ri taung 2019, kamma-kammayya anne aktif ma’ceramah ri stasiun Tv swasta TransTv. 

Topic: religion
Kahh menurut ku nakke seru nonton ri telepisi siagang punna tampak na tersendiri. Silain na anjo nakke todong terhiburuka siagang program program telepisi antu tema na komedi. Yaa kulle nonton acara komedi anne labbi seru memang ni nonton langsung ri telepisi dari pada ammalo youtube. Kah ni patuo mami anjo telepisia kulle mi ni nikmati hiburan tena na parallu anjo kuota internet ka. Nakke lekba ka anja anjari karyawan sekre telepisi selama kurang labbi 3 taung nampa nakke ku issengi seluk beluk na ri boko na layarak ni parek na sekre program telepisi. Yah rinjo ma nakke makin ku paham sessana parek program telepisi. 

Topic: technology
Punna katte erok fokus membakar lemak lalang ri kalengta siagang passuluk songo, olahraga kardio sannak cocok membantu appanaung kalori. Anne olahraga kulle ni gaukang ri ballak, iamiantu dengan ammake treatmill, sapeda statis, iareka alat bantu kardio maraenganna. Mingka katte poeng kulle allakukang skipping iareka lompat tali sebagai alternatif punna katte tena ni ammiliki alat-alat anjo sumpaeng. Olahraga anne cocok ni lakukan punna katte erokki appanaung berat badan. 
Ni kana latihan kardio apabila ni lakukan paling tena 10 manit siagang kulle meningkatkan detak jantung 50-75% battu ri letak jantung maksimum, ketika katte bergerak siagang ni ciniki kana jantungta berdebar-debar laccirim siagang terasak anjo tandana katte sedang melakukan latihan kardio.


Topic: sports
kamma kamma iyya inne, jama jamang food blogger ka iami injo loe tau ero. Punna eroki jari food blogger kipattantui rolo ri kalengta, angngungi cocokjaki ri ia ngasengna kanre kanreanga. Ka nia sekre sekre tau tena nakkulle nganre sekrea kanre, kamma battua ri tamparanga. Maka ruana, injo food bloggerka baranipi na balukan sirikna ri tau takbalaka. Iami injo ka la tassiaraki batena anganre, na mungkin nia todo tau la pangkungi balala ka loe dudu na kanre. Parallu tongi nia kacaraddekanna appare bone akunna iami injo sollanna na pore an sayu sayu matanna sikuntu tu takbalaka. Mingka inne, anu kulle ni pappilajari punna ni mulaimo. 

Topic: food & beverages
Sayang na anjo wattua pertandingan na sempat ki tiba tiba ammari kah bosi siagang jai penonton na pileh berteduh. Sikedde ji antu bertahan inji ri bangku na masing masing erok na lanjutkan nonton bola. Wattu na babak ka rua ni mulai anjo pagarak na muko na stadion nga pakarammula ni ni tatte tatte siagang erok na jebol. Ternyata anjo gara gara penonton anjo tena na kebagian tiket siagang erok na terobos antama. Ending na pertandingan na niak keributan , niak lemparak lemparak botolok mae ri arah na pemain na Arema. Pemain na Arema langsung mi ni aman kan mae ri oto rantis. 

Topic: sports
Pizza iamiantu kanre kanreang paling ni ngai sipammanakang. Pizza ammake perpaduanh adonan saos tomat, keju, siagang sikuntung  bahang bahang akulle ni pilei ia ningai kamma anjo tambah na passipaki ni kanre.
Mingka si bajik na akulle ni atorok loe na pizza ni kanre, na sabak akulle na ganggu kacenggerangta. Apalagi punna ammalliki  rasa rasanna akrupa rupayya. Na sabak anne pizza ni gabunganna siagang karbohidrat , protein siagang lemak. Akulle ni bayangkan punna ni kanre sanna loena, akulle na panjari bahaya mange ri kacenggeranta.
Mingka punna akulle ni kontrol iareka angganre si paralluna singkamma sikakde polongan pizza anjarimi kalengta manpaatna anjo ni kanrea anjari nurisi battu ri bahang bahang sumpadeka ku pau iamiantu gangan-gangan tomat, paprika, daun bawang na maraenganna. 


Topic: food & beverages
Pandemi reda kulle anjari anging segar anak sekolahyya punna ero' mae liburan ri Bali. Anak sikolayya kullei mae ri bali siagang pammantanganna. Bali anne gampangi riakses, malo ri darat, tamparang siagang udara kullei rijangkau. Anak-anakka siagang pammatanganna kullei napare' liburan ri Bali anjari liburan berkesanga. Nia' pammantangang ri Bali kullei rikunjungan punna mae ri Bali cocoki ri anak-anaka. Pulau Panyyu, Tanjung Benoa anne  anjari pilihanna biasana anak-anakka mae ri bali. Pulau Panyyu anne ampantangi pammantangang panyyu buloa, anjari anak-anakka kullei appilajara nasaba' anne Pulau Panyyu anne anjari Wisata Edukasi. Anak anakka kullai appilajari siklus tallasana penyu, accini tallo-tallo panyyu kamma tenapa ri lappasa ri tangkasa siagang maraenga. 

Topic: leisures
Idul Fitri ri rayakan ri tanggala 1 Syawal le’ba na umat Islam ka na gaukang Puasa ri bulang Ramadhan 30 allo. Ka 1 Syawal ri tentukangi ri kelender Hijriah teai kelender Masehi anjomi taung-taung allo raya Puasa na bedai tanggala na. Sikamma poe Hari allo Idul Fitri beda-bedai tau na tentukan 1 Syawal na anjari niak se’ke’de tau bedai Allo Raya Idul Fitri na ri tanggala Masehi. Idul Fitri anjo ri pare’ ki siagang Nabi Muhammad SAW. Na kana tradisia a’tantu, anne festival ri mulai ri kota Madinah le’ba na Nabi Muhammad hijrah battu ri kota Makkah. Le’ba na mi anjo Nabi Muhammad na kana ri Allah SWT le’ba mi na tantukan rua allo perayaan anjo Idul Fitri na Idul Adha.

Topic: religion
Pir (Bahasa Inggris na : Pear) anjo nisabbuk pokok battu genus Pyrus siagang rappo antu ni hasselekang. Niak jai macam macamna pokok pir anjo ak hasselek rappo nyamanga ni kanre sabak jai lalangna kandungan jeknek, masirik na tekne tong. Pear areng nisabbuk lalang bahasa inggris . Anjo Pir ka nii isseng pokok battu mae ri daerah cuacana tropis ri daerah Eropa Barat, Asia, siagang Afrika Utara. Pokok anjo tinggina standarkaji, kulle minasa 10-17 meterek mingka sikedde spesies anjo mi pokok bodo aa jaiya daung daung na. Daung na rampik rampiki, akbantuk labbu siagang loarak mingka kulle tong akbantuk labbu lurusuk ji (lanceolate) anjo rampinga. Labbuna battu 2 sanggeng na 12 cm. Ri sikedde spesies, daung na atappa bulo rinra sikedde niak bulu bulunna atappa perak.

Topic: food & beverages
Punna niciniki data battu kelurahan Desa Bebel niak 1300 labbi UMKM kanre kanreang siagang inung inungang antu niaka ri ngaseng desayya rinne, bajik ni kawasan terpadu lekbaka mi ni subsidi battu pamarentah desa arekka UMKM ri ballaka. UMKM anne ni kana Usaha Mikro Kecil (Caddi) Mengengah (Ri Tangnga) antu anjari sala sekrena battu na ekonomi na Masyarakat ka ri mae Desa Bebel. Minga niak na anne Covid-19 2 (rua) taung ri Indonesia siagang jaia paraturan kulle pare ki kurangi jama jamang ta ri luarak ballak sannak na parekna tau ammalli anne barang na UMKM ka naong mae. Nampa kamma kamma anne ri Indonesia labbi na ngai barang barang antu gampanga ni pake atoka ni pallu.

Topic: food & beverages
Garantung anne singkamma siagang jai alat musik daerah maraenga ri Indonesia, singkamma Kalimantan Timur antu ni kana Jantung Utang, Lado Lado battu ri Sulawesi Tenggara, Kolintang battu ri Sulawesi Utara, Celempung battu ri Jawa Barat dan lain nga. Nakke kurang ku isseng anjo singkamma lalang ni kuasi musik anne kah nakke tena siagang tena pa na punnai kesempata erok appilajarak, anjo lekba na cinik siagang na cova na karenang asal asalak ja kah wattu na sementara na kunjungi niak sekre agang na penggiat budaya Batak antu na punnai Garantung anne. Kulle mi niak kesempatan ku cobai siagang pilajarak anne punna na agang ku. 

Topic: culture & heritage
Anne allo erokki mange ri Propinsi Sulawesi Selatan, ri Taman Nasional Bantimurung, kabupaten Maros. Anne tampa’ wisata sikammai tampa’ kalasak internasional. Taman nasional bantimurung anjo semacam je’ne naung, tampa’ je’ne-je’ne na gammarakki tanjana. Je’ne na poe tena na pernah kalotoro’. Anjomi arenna je’ne naung Bantimurung. Tampa’ wisata na tau lokal ka na tau mancanegaraya. Ka tampa’ wisata na ri jagai baji’-baji’. Anne je’ne naung Bantimurung ri rancangi ri masa pemerintahanna bupati Muhammad Arief Wangsa taung 1988. Kulle na anjo Arief Wangsa na pare’ anne je’ne naung Bantimurung ka anjari tampa’ wisata na akkulei na panaik pendapatanna ri daerah Kab. Maros.

Topic: leisures
Kanre nisanggara iareka salah sekre kanreang khas biasayya niguppa ri macang-macang daerah ri Indonesia. Loe pariasi kasiakna kulle nipasadiang tergantung antekamma erokna anjo tau la kanrei. Bau’ khasna battu ri bumbu kanre nisanggaraka kullei naparek manna inai pole nakasiaki cipuruka. Kanre nisanggaraka umumna warnana sikola’ khas battu ri keca’na, mingka niak todo’ kuningi nicinik, eja siagang lekleng. Biasana nipassurangi bayao siagang nitambai gangang kammayya tomat siagang bonte’. Punna erokki apparek kanre nisanggarak, pasadia mamiki kanre, lakbi bajik punna anjo kanrea kanre dingingmo, gisereki bumbuna kamma lada, lasuna eja, lasuna kebo’. Punna alusukmi bumbuna, bambangi maki minyak sikekdek, atau kulle tongki ammake mentega. Pantamakmi bumbu alusuka, sareangi ce’la siagang penyedap, campurukmi ri pammajaka sanggenna bau’, tambaimi saos lada siagang bayao lekbaka nisanggarak todo’.

Topic: food & beverages
Kodi nampa datarak ki, gambarak na tena niak campuruk limang na software. Mega pixel manna siyapa siyapa tena kulle niak pengaruh na siagang kondisi cahaya backlight ka kamma anne. Jari unggul na Iphone antu teai kah mega pixel na mingka kah mega pixel na antu resolusi ji. Resolusi na kulle ni pa lompo ammake aplikasi editing, singkamma Pics Art. Iphone unggul kah processing na antu bajik ki memang. Ni tambai siagang tenaga chipset / otak antu memang jalangi , proses na ni alle gambarak anjari labbi tippa ki siagang hasselek na antu sannak memuaskan na. Software na Apple paling beru, kulle tena pa niak kalai. Anjo parek ki kamera na Iphone, manna mamo 8 atokah 12 ji mega pixel, kulle na kalah antu kamera 32, 48,64, bahkan 108 megapixel ri android.

Topic: technology
Sekitaran 4 sanggeng na 5 taung, nakke sannak ku ngai na appilajarak Bahasa Jerman. Anne ku pakarammula battu ri kunjungan pertama ku nakke mae ri Goethe Institut. Nakke terkesanga siagang apa antu nakke ku cinik ka siagang ilmu antu ku gappa yaa ri anjo tampak ka, anjo mi ri anjo masa ya nakke ku putuskangi anjari fans na negara Jerman. Bahkan sangking nge fans na, nakke anjari ku ngai apa apa antu tentang Jerman (bajik lagu na siagang kebudayaan na, siagang maraeng nga), nakke sanggeng ku ak tekad erok appilajarak Bahasa Jerman sanggeng ku caraddek tojeng nampa sempat ka erok anjari Au Pair. 

Topic: slice of life
Nakke ku rayakangi allo Nyepi, singkamma ji siagang taung taung riolo aa. Lengkap mi sekeluarga ri ballak ku, kah tena ja niak harusuk ak bangngi ri kantorok erok anjama. Ri pakarammula battu ri basibbasak, nganre tipat soto. Keluarga ku nakke bangngi na tenapa na Nyepi pallu pallu memang mi jai jai. Jari wattu na nyepi katte ni jama nganre nganre mami ni parek basibbasak na wkwkwk. Nyepi todong taung riolo aa pertama kali niak provider na matikan internet na jari katte sekeluarga jai ni parek accarita carita. Nganre mi sede, tena tong ni kaluppai download pileng, malli kaset atoka apa apa kulle ni parek siagang ngaseng.

Topic: religion
Nakke labbi takbangka pa poeng ri tampak ta ammari istirahat anne PO na bangung tampak ri terminal pulogebang. Nicinik lompo singkamma tampak kajjalak profesional, manna tena na pake jasa calo anjari tau passarrangi anne bus ka. Loarak tawwa ni bandingkan tampak na PO bus lainga. Nitambah poeng, ku kana nakke etika na anne ngaseng calo PO lainga sanna na ganggu ta punna battu maki ri latai rua na. Jari bajik na ni booking online mi daripada malli ki tikek ri tampak na. Parallu ni isseng kana tikek na sinar jaya group anne jarang kulle ni balling tiba tiba alias sanging labbusuk ki. Jari parallu ni balli ri bella bella na alloa siagang ki pile tong mi tampak mempo ta.

Topic: leisures
Setan na tamak tamakangi kitab suci kah iyaa na issengi anjo mi senjata paling kassak kulle ni pake ewai sosok na anjo sekaliber Yesus. Jadi agak percuma ji punna niak tau kulle na patamak kang anjo kitab suci sanggeng na sanging sangin anjo anting na tena ja na robai. Malah anjo kulle na pare anjadi makin kodi sipa. Semakin sering taua ak interaksi siagang kebenaran mingka tena niak tak roba, iyaa anjo na terasak mi ating na labbi lalang poeng. Kitab suci antumi kaca nampa siagang ni pa tammak ki antu taua harusuk na na sadari kaleng na tena na bajik.

Topic: religion
Punna katte battu ri desa terpencil, mate matean mae ri ibukota untuk akkuliah siagang akhirna kulle anjama ri SCBD sebagai Eksekutif muda ya anjo sebuah kebanggan mae ri tau rikampongnu. Punna kau nikutaknang manggenu ri desa anja kamae rikamma anne tentuna katte akan menjawab siagang sakra lompo “jari supervisor ri perusahanan nasional, lumayan perusahaan bonafid”.
Mingka punna katte anak kolomanyang, lantas assikola tena beres beres, nampa perusahaab bangkrut siagang terpaksa akboya dalle jari “Kuli Kantoran” 9-5 siagang gaji sikdik ratenganna UMR anjo tania kebanggaan mingma mungkin sebuah aib mae ri kau. Punna nikutaknang ri purina iareka urang niaka masih sukses “kamae ko anjama ri kamma anne?” Mungkin pakkasiakta singkamma na sile bassi. 

Topic: business
Riolo na pertama kali ku anjama, nakke beru beru ka lulusuk S1, sannang nga anjama kantorok. Allo allo paling sikkedde 8 jam ri kantorok. Lampa ku mae ri kantorok kulle 2 jam nampa moterek na tong 2 jam. Yahh kira kira 10 jam ka ri luarak na ballak. Anjo punna tena niak halangan jamang jamang. Niak tong ja kala na, 10 jam ri kantorok. Jari kulle mi ni bayang kang punna kantorok na anjo singkamma mi ni sakring ballak ka rua. Niak kah tena kah tugasak mae ri luarak kantorok, jelasak na katte ri luarak na ballak ta kulle labbi ri 12 jam, padahal sekre allo antu 24 jam ji, ni polongi wattu tinro 7 – 8 jam. 

Topic: business
Ni langngerek areng warung sari laut, takbakssi ri pikkirangku iami antu kuliner kas battu ri tamparang kamma juku, cumi-cumi, doang. Ka niakkanna anne warung sari laut kentara  sanna unik siagang niak ciri kasna akkale-kale. Kebetulang nakke termasuk golongang ekonomi rawa jari ri pikkirangku warung sari laut iamiantu niaka ajje jerek ri biring akrungang tania ri restorang.
Pakaramullang ku mae ri warung sari laut, assiagang urangku riwattunna anjo eroka na balliang jari anjo ku pesanga assingkammaji na pesang urangku. Ri wattuna mi niak pesanangku ri mejayya takbangka anciniki ka jangang sanggarak bone na, padahal sumpaeng ri pikkirangku iamiantu jukuk sanggarak iareka doang siagang cumi-cumi. Mungking tau rioloa akbalu tena nia menu jangang na mingka mange mangeang allo akrupa rupami na balukang ri sekrea warung sari laut.


Topic: food & beverages
Nakke punna mangea jappa-jappa ri Pantai Losari, tala niak maraeng kuboya, Pisang Epe’ ji. Dehh andalanga anne riolo memang ji. Anne pisang epe’ niparek battu ri unti lolo kijai, tenapa na ti’no dudu, nisungkei bukkulengna nampa nitunui. Lekbakna nitunu, ni epe’mi, biak mentodo’ anjo pakakkasak epe’na pabaluka. Nibolikmi ri piring nampa nisareangi saos, saosna iamintu golla eja kantalak. Kinne iyya jaimi pabaluk napariasi, anjo saosna biasa nasareangi duriang, niak nasareang sikola’, siagang naparukkangi keju todo’, tergantungji erokna paballia. Punna nikanrei bambang-bambang sambil ciniki tamparang, niak tommo pole masigik 99 menara nicinik, assipak mamo, surang maki pole bayuangta, tenamo betai. Naparek erok tarrusuki anjo kanrei ri Mangkasarak.

Topic: culture & heritage
Buah taipa. Ri daerah ku nakke kebetulan memang sentra na buah Taipa, pokok na jai kamae kamae kebun na todong sannak luarak na. Anjo mi produksi na Taipa ri daerah ku pasti melimpah mi. Anjo jai ni balukkan siagang anjari primadona jelasak taipa gedung gincu, rasa na memang nyamang, mingka nakke labbi ku ngai taipa Indramayu siagang taipa Golek. Niak todong Dodol Taipa nakke labbi ku saran kan ki ammalli dodol dari pada manisan taipa, manisan taipa ni sakring rasa na aneh ji, menurut ku nakke, dodol antu paling nyamang yahh anne mi dodolok taipa. Kulle kapang selera na taua beda beda ii. 

Topic: culture & heritage
Jari, lekbaki aklarnparni suroa. Aklarnpami anjo mange karnmarnarni anjo nakana kitik mammeka-mekana pakbungkekkekna, makjappa karo-karona. Tena nasiapa sallona battumi kalauk, kalauk ri ballakna karaenga ri Kasakrakkang. Nikiokmi naik. Battui naik ri ballak, nakanarno beng anjo karaenga ri Kasakrakkang,  anngapa na nampa-nampannu tong antu, na narnpannu tong antu ri mabella-bellaya ri taman bani-hania marnpakkokjolang bitisik, bongga Ianting kamalonu." Nakanamo beng anjo suroa, Nabunoak karaengku, natallassiak, passuroanna, passuroanna karaengku i raya, naminasai dudu tongi bedeng nipattutukang salangganna I Taruk Mallintotokeng siagang anakku
anrinni I Saminuara Baine.Nasareampakik beng tana ri Tarnbakola, talluntaunga nikatto, sitaunga nipare-pare, taungi pole balaomami mannganre, napakanjaria tanrukang biring i rayana, napakkawangang balanak biring i lau’na

Topic: culture & heritage
Niak cammikku kusare areng sopi, punna kusareangi susu cammi, teai na inung, tappelak-pelakji pole. Mingka punna kusareangi susu biasayya na inung taua, sanna’ nangaina, napilakbusi poeng, tassinampe erokmi issedek. Paling nangai punna susu vanila kebo’. Biasa nakke takbangkaya ngurana punna susu cammi teai na inung. Ballassima nakke punna sirakbukang susu siagang cammiku. Njari nakua kakangku, naisseng tongi kapang anjo cammika kua anne susu biasayya nainung taua, loe kabajikanna. Ka kullei na kassaki buku’ siagang gigina, na para’raki poeng tinroa siagang naoptimalkangi ota’ka. Anjo punna taua nginungi, punna cammi tena tong kuissengi. Njari ambamo rajing-rajingki angnginung susu, nasabak cammi pole na ngai’i, masa’ katte tena.

Topic: food & beverages
Angngapa jai jantung unti punna ri pallui a’rasa pahitki? Anjo na pakamma jantung unti tena pa na toa anjari jai gatta na. Punna ri tangkasi anjo jatung unti a ri sukkei kulitna, anjo isi jantung unti na kullei di pallui nampa ri sareangi ce’la. Kullei na palannya’ anjo kasia’ pahit na. Le’bana ri pallu anjo jantung unti a kullei ri tangkasi siagang je’ne. Punna tangkasa’ mi kullemi ri pallu, biasana ri tumisi ki siagang lasuna eja, lasuna kebo, lada, saus tiram, dll. Kulle tongi ri pallu siagang kuah santan kulle tongi ri campur anjari pikang doang. Biasana ammakku na pallui anjari gangang lodeh na juku kalotoro’.

Topic: food & beverages
Loe injo bulaeng takcokko, na kurang inji tau ammangei inne ri Indonesia, kammamo: Liang Gong ri Jawa Timur, Passiliriang na Kete Kesu ri Sulawesi Selatang, Pajjenekang Jekne Soda ri Sumatera Utara, Lakiung Giliyang ri Jawa Timur, Leang Leang ri Sulawesi Selatan, Tamparang Lakba ri Sentani Papua, Tamparang Lakba Kakaban ri Kalimantan Timur, na loe inji maraeng. Injo Liong Gong, ammallaki stalakmit sannaka kacukna na pore curakna. Inne lianga nisakbu tongi liang kaminang kacuka ri Asia Tenggara. Anjarimi inne lianga sakbu taung laloa. Lalanna nia lakbi ruang bilangan lima pulo meterek. Inne nisarei areng Liang Gong, ka injo tau ammantanga ri rampi rampinkna lianga biasai langerek kamma sakra gong. Inne sakra battu ri jekne ammatikka. Pole loe batu assakra punna digandrangi. 

Topic: leisures
Riolo, kulle accinima pertandingan bulutangkis secara langaung ri Istora iamiantu sala sekre cita-cita cakdi ku, sabak sikuntung sallona nakke assikola bulutangkis, tenapa lekbak kurasakan antekamma suarakna accinik-cinik langsung ri Istora. Akhirna, wattu kutayang-tayanga niakmi.
Indonesia Open Super Series Premiere (IOSSP) taung 2016 iamiantu untuk pertama kalinna nakke accinik turnamen bulutangkis secara langsung. Ri wattua nakke mae ri Istora asiagang bapak ku. 
Ri bungasana antamak istira kasiakna sannak rannuku, kemudian sannak rannuku kulle gappa balon tepuk untuk supporter. Berhububg Indonesia Open iamiantu turnamen bulutangkis siagang level paling tinggi (Manuruf BWF). Turnamen anne iamiantu turnamen lumayang bergengsi jari, battu ri babak penyisihan pung paccinik-cinikna sannakmi takbalak, sannak suarak. 


Topic: sports
Annambai terus tiap bulan, pemasukan tena na akgiok, setiap allo rendah terus tentuna akan na pareki anjari paniks sabak punna kamma anjo kondisina ni pakbieng terus akan napareki makin kakurangan, sukkuruk punna loe inja dana pribadi untuk antongkoki, mingka punna bisnisna nipake investasi iareka angnginrang tekamma makin susah anne tallasaka. Nah hal pertama menghadapi sitiasi kamma anne iamiantu katte teaki jingai. 
Ngalleki nappasak, pikkiriki ammoterek, baca-baca ammoterek bobbo bisnis, sempatkan accarita siagang pebisnis maraeng iareka coach/konsultan iareka naipung yang kulle assare arahan siaganb insight untuk katte paniam ammoterek pikkiran bajik siagang semangat lalang menjalankan bisnis. Punna katte angkulle kalengta terpuruk siagang kalut lalang situasi anne, tania solusi yang munculu mingka stres yang akan making kassa. 

Topic: business
Apa solusi na mesin cuci punna bergetarak kebak sanggeng na antu ka geserek punna ak sassak ki siagang ni dakkoi baju aa. Ki kiok mi teknisi, masalah na anjo ni kiok ki teknisi ya ni bayaraki pasti nampa terkadang anjo masalah na kambuh mi sede. Anjo mesin cuci ku nakke salloa lekba mi ni bajik ki ping siyapa ri reparasi ri teknisi sanggeng na akhere na na sambei teknisi terakhere ka nampa lanyak mi getaran na. Sayang na nakke todong tena ku pahangi mesin elektronik ka. Battu ri penjelasan na teknisi aa, selain na faktor internal na mesinga, anjo todong kah faktor eksternal singkamma lantai na tena na rata siagang bangkeng bangkeng na tena na singkamma tinggi na.

Topic: technology
Loe tau annantang Piala Dunia 1994 ri Amerika Serikat berlangsung ri musim bambang, tarmasuk Diego Maradona. Cuaca bambang anne poeng appanaik emosi pamaing tim nasional Irlandia John Aldrige ia mengamuk ri wattunna anghadapi negara Meksiko. Ri wattua, Irlandia takbokoi 0-2 battu ri Meksiko jari na pareki Jack Charlton erok ampantamaki Aldrige. Manna anne pamaing eroka lanasambei Aldridge iamiantu Tommy Coyne niakmi pantarangan lapangan, mingka asisten wasit tena na liba napantamak bintang Liverpool anjo ri lapangan.
Charlton siagang Aldridge sempat mengamuk siagang akkana ri biring lapangan mingka kalangerang antamak ri televisi. Akhirna Aldridge accetak gol kajariang anjo Irlandia loloskk mae ri 16 lompo sabak unggul selisih gol manna mamo sempat angguppa sanksi.


Topic: sports
Koki iami antu tahu ni suro apparek resep, antentukang siagang na isseng na kira kira bahang-bahang anjo eroka ni pallu. Siagang ia pole ampabajiki cinikanna rupanna sekrea kanre kanreang eroka ni erang mae ri paballi supaya gammarak siagang assipak kacinikanna, siagang cocoki ri hargana.
Battuanna rate lekba ku carita, anjo koki pole parallu ammake pangissengan dasar appallu, iami anjo parallua na isseng anne juru masak assingkamma batena appare, annaba batena ammolong bahang-bahang lani pallua. Sallona ni pallu, kasiakna parallu pas pas, siagang loe maraenganna parallua na isseng bajik-bajik.
Koki pole tena na simata-mata anggisseng appare kanre-kanreang utama, mingka parallu pole anggisseng appare kanre-kanreang pammongkarak baba siagang pattongkok baba mae ri paballina siangang niak terus na pare menu beru sallangna tena na bosang ka rikammayya anne loemi rupa-rupanna kanre-kanreang na balukang restorang.


Topic: food & beverages
Mantung payung anjo a'raga ekstrim jai karenai manna bura'ne na baine, lompa' mami ri langi' ka ri pare' ri rateanna kapala' ri'ba ca'dia siagang Parasut. Punna le'bami lompa' battu ri langi' ka mantungmi siagang parasut na niaka ri bokoang na pakarena na. Ri pare' na anjo parasut suntinfa ri abad ke 15, Leonardo Da Vinci na pare' ki desain gambara' na anjo komponen na parasut ka. Tapi na anjo desain gambara' na anjo anjari rancanganna ji tena ri pare' ri bentu' karya nyatai. Desain na anjo ri bentu' parasut segitallui. Jappa na wattua anjo desain na ri palompoi ri Uskup Kroasia.

Topic: sports
Le'ba mae ri Monas anjari pertanyaan aganga siagang rekan jammaya ri Jakarta. Labbi se're taung ri Jakarta tenapa le'ba mae ri Monas. Nakke a'boya anjo monas, aga nia' rinjo, antekamma sejarahna. naijia, sangkammaji tena ero' mae ri Monas, barang nasaba' tena tong aganga mae rinjo. Sanggenna ri siallo, nakke abbicara siagang aganga penasarangi ri monas anjari akhirna mae ri Monas. Le'bana anjama, katte mae ri Monas naik Bus Transjakarta, sanggenna ri Monas, katte bingung nasaba' tena naisseng lakemae anne antama, akhirna katte antama' ri gerbang cadia' ajappa ri oloang setapakka. Ri monas katte jappa-jappa ri taman siagang appoto ri dallekang na tugu emaska. Ri tugu emaska katte anrasakangi aura kalompoanna nasaba' emasna anne battalakna pitumpulo rua kilo, nia' rasa bangga puna a'ciniki anne tugu emaska ri Monas.

Topic: leisures
Nakke riolo pernah ka anjama ri toko kanrejawa anjo Makassar Baklave ri rampi na ballaku. Nakke bagian bungkus ki anjo kanrejawa baklave na nampa ku sareang toping macam-kacam ta'gantung kasia' na. Anjari pajama kanrejawa ka niak se're taung. Anjo posisi ku anjari staff finishing. Nakke na tim ku urusu ki anjo assulu na kanrejawa na ri kasir ka. Sanna sannang ku anjama ri Makassar Baklave, tapi anjo wattua akkuliah ka, anjari tena mo ku sallo anjama. Jai na mo poeng agangku ri anjo Makassar Baklave, kulle tomma apparek Baklave kale-kale, nampa nakke topingi sesuai erokku. Nakku ku anjama ri Makassar Baklave poe.

Topic: food & beverages
Nakanamo anakna kaminang toaya, Antekamma pad eng ammak bateta akkiok Nakanamo ammakna. Pilanngerimi sallang bateku akkiok; o Puttiri Lila Sari, Puttiri Lemba Sari, Puttiri Bida Sari! Sungkeangak pakkekbuknu anak, niakrnak battu anngerang kanre, bunga kebok tassibollonu siagang jeknek inunnu. Nakanamo anakna kaminang tangaya, Kipinruangi ammak. kipintallungi nasabak tenapa nabajik panngassengku siagang pallanngerekku anngassai sak ranta.'' Appiwalimi pole ammakna angkana, Sannammako anakna nupilanngeri bajik-bajik bateku akkiok ri kau. Apaji nakkio'mo pole ammakna angkana, Puttiri Lila Sari, Puttiri Lamba Sari, Puttiri Bida Sari!. Sungkeangak pakkekbuknu anak. niakmak battu anngerang kanre, bunga kebok tassibollonusiagang jeknek inunnu.Nakanamo anakna, Iyok ammak, bajikmi pallanngerekku bajik tommi kuassainna sakranta gassingka bokokik aklampa na niak tau battu mae apparusung-rusung appassikammai sa'ranta.

Topic: culture & heritage
Kulle ki apparek situs website ta kaleng kaleng ta. Malo anne website ka, kulle ki anggappa battuang hasselek pasif. Ni sare conto na, katte kulle tong ni bagekan informasi informasi pappilajarrang antu ni issenga mi. Niakna anne, katte tenamo ni parallu produk secara fisik ato ni balukkan, nasabak apa eroka ni balukkan niak ngasengmi ri lalang otak ta. Kulle tong ni aturuk anne ngaseng anjari autopilot. Kulle ni balukkan pappilajarang ni punnaia malo website ta, lalang bantuk e-course atoka bantuk bantuk maraenga poeng. Akbaluk saham siagang mata doek online (forex) kulle tong anjari lalang lainga. Gampang memang nicinik pabattu doek. Niak parallu ni perhatikan antu bangung baribbask, mempo bajik mukona komputer ta, ki bukaki akun trading saham ta, ki perhatikangi pasarak saham ka, siagang pare baluk balli mata doek /saham barak kulle ni gappa doek.

Topic: leisures
Lalang na anjo poster attanding Piala Gubernur 2023 ka niak tommi anjo informasi na kulle ri gappa hadiah na sanggeng na ri angka 50 juta rupiah. Niak tommi keterangan na pemenang na ri tentukangi battu ri kategori kelompok tallu macam, pemenang se're, pemenang rua na posisi tallu. Pemenang se're na anjo anggappai hadiah sikamma piala, mendali bulaeng, piagam na doek binaan. Sedang anjo pemenang rua na tallu anggappai sikamma pemenang se'rea bedana ri jumlah doek na ji.  Jai tim amminawang ri anne Piala Gubernur 2023 ya. Ri bokoanna poe ri isseng tema kegiatan na anjo Jabar Makkala, na Jabar Juara.

Topic: sports
Takwil mimpi na Nabi Yusuf mae ri Raja na parek kaleng na akhere na ni angkat anjari Menteri Keuangan Negara Mesir anjo wattu aa. Penafsiran na napareka anjo ternyata berhaselek ji anjari tojeng tojeng. Penduduk Mesir ni parentah mi mae acocok tanam na kulle sinampe ri olo na hadapi musim paceklik ka punna battu mi. Apa na parentah Nabi Yusuf mae ri tau Mesir ka nyata na takbaleki siagang apa biasa na parek anne tau tau aa ri mesir allo allo. Jari jai tau na sakring kana kulle na gappa hasselek labbi bajik daripada sebelum na. Fakta na anne na pacinikkangi kana sekre negara kulle hemat siagang sederhana barak kulle na hadapi masa masa sulit ka sinampe. 

Topic: religion
Injo paddaka dakka viralka lekba nisakbu sumpade, tena bawang na palakba battu lalanga ammangei, minka pole injo palakba battu pantaraka. Tikamma tena, na inne na injo viralaka sanna pore na nasayu sayu matayya ero acciniki. Kamma pole, injo paddaka dakkanga lekbami niakui dunia anjari sekre tampa kacu na pore. Injo contona Pakjekne jeknekan jekne soda ri Sumatera Utara, sekre ji ri Indonesia, na rua ri Linoa, ri Venezuela jji pole nia. Kamma tommi injo jambatan gentungang ri Rengganis, iya mi inne jambatan gentungan kaminang lakbua ri Asia Tenggara, iami injo lakbi na tallung bilangngang  tujuh pulo meterek (370 m) lakbuna, ri katinggian tujuh pulo allima meterek (75 m) tinggina.  

Topic: leisures
Plot FF IX anne nakke ku kana antu mi salah sekre na paling bajik ka ri game antu lekba ka nakke ku karenai, getas, jelasak, konsisten, siagang bucin na antama inji ri akkalak singkamma FF IV. Selain na battu ri plot na, niak tong parek ka na tambahkan nilai plus rinne. Easter Egg FF IX sannak jai na, pakarammula battu ri carita Josef FF II siagang Ramuh, Referensi Key Item antu areng na Une siagang Doga ri FF III, Gogo ri FF VI, Minwu ri FF II, ni sakbung Cloud siagang Squall ri ending na ekstra, areng aslina Garnet antu mi areng na Sarah siagang Garlang anjari antagonis na, paralel Kuja – Brahne – Beatrix, siagang Kefka – Gestahl – Leo, siagang jai maraeng nga. Bottom line, best plot ri ngaseng game RPG antu lekba ka nakke ku karenai, hands down. 

Topic: technology
Ubi goreng kanre kanreang sekre a anne tena na lekba kosong tung kerokia, kamma anne tunangai gorengang assingkamma nakke. Kasia karringna siagang tanjakna ranyahki na pareki tahu takbalaka ero erok terus mange ri anne kanre kanreanga.
Mingka punna sanging angnganreki anne kanre kanreang ni sangga sanggara tena antu na bajik mae ri kesehatanta. Ubi goreng angngandung kadar minyak sanna tinggi na. Bayangkang ri wattuna katte ammalli ubi goreng ri biring akrungang, minyak anjo na pakai sanna berlebihang siagang katte tena ni issengki kana pissikurang mi anjo minyakna na pake untu anyanggara. Anne minjo minya loe na na pake akkullei gorenganna angngandung lemak jenuh siagang sanna tinggina minyak na  kamma mi anko akkulle na panaik risiko kolestrol, na sabak bahaya mange ri kaleng ta. 


Topic: food & beverages
Sebelum na ni parek trading bajik na ni cek cek rong fakta asset antu eroka ni balli rong fundamental, nilai asset, tim pengembang atokah sejarah na, voluet , siagang masalah apa antu erok ka ni selesaikan siagang visi misi asset (crypto) eroka ni adopsi (balli), chadel stick barak kulle ni atasi masalah ri lalang na trading ta . Menurut ku nakke niak 2 jenisik na kerugian lalang treding. Sekre antu rugi kah nilai aset na cryto ta naong battu ri harga balli ta, menurut ku nakke anne katte kulle parek tea ki panik, sabbarak ki, siagang ki boyai info tentang aseet ka. 

Topic: business
Kentang Goreng, ri kamma kammayya anne biring iyya ngasengna taua nangai iamiantu kentang goreng
Kanre-kanreang anne sekrea gampang ni gappa ri restorang cepat saji siagang ti cafe niaka ri kota mangkasarak.
Rupanna anne kentang goreng karring siagang akmara, biasana anne kanre-kanreang ni passiagang ni patittili  saos toma. Nakke biasana sanging appesang kentang goreng punna niaka ri restorang cepat saji.
Anne pole kanre-kanreang  loe rupanna kasiakna singkamma kasiak barberque, balado, siagang original. Pangngaingku iamiantu kasiak original, mingka punna la lakju ka issek biasa tonga appesang kasiak barberque.
Nakke ku ngai appesang kentang goreng ka anne kanre-kanreang punna ia  ini balli libai lekba na pare siagang libai na antara ni bandingkang menu maraeng. Maraenganna anjo hargana pole lammorok manna mamo jai na kentang na tena na antekamma dudu. 

Topic: food & beverages
Radio anjo salah se're jenis medis massa se're arah peranna erok passampe pappasang sikamma berita, informasi na hiburan ri jai masyarakat na luasa' jangkauan na. Radio le'ba mi na jappai proses perkembangan sallo mi sebelum na anjari media komunikasi massa kamma-kamma anne. Berka' tekunan na tallu tau cara'de anjo antara se're tau ahli teori ilmu alam arenna James Maxwell kulkei na gappa rumus sanna susah na anjo kullei na panjari gelombang elektromagnetis anjo gelombang ri pare ri gelombang radio na televisi ri taung 1865. Taung 1896, se're ilmuwan Italia, Guglielmo Marconi na gappai temuanna ri telegrad nirkabel na pake rua sirkuit.

Topic: technology
Kamera anjo alat ri pare' lalang kegiatanna fotografia anjo kullei na pare’ foto. Lalang a'kembang na anjo kamera ya ri pare' ki a'rekam bayangan ke lalang film ato kartu memori kamerayya. Sejarah na anjo kamerayya niakmi sebelum na taung masehi anjo ri 5 SM. Lalang kutipan ri bokbok judulu' na History of Photography karya na Alma Davenport na kana niak se're tau arenna Mo Ti na ciniki se're gejala na niak fenomena arenna Kamera Obscura. Kamera niak jai macam-macam na poe niak annang kamera anjo Kamera DSLR, Kamera Mirrorless, Kamera Analog/Film, Kamera Action, Kamera 360 Derajat, Kamera rawa je'ne, na kamera Medium Format.

Topic: technology